Produkty a služby v roku 2013

1. Ukončenie grantov z obdobia 2005 – 2007 poskytnutých v rámci programu verejného zdravia na obdobie 2003 – 2008; monitorovanie poskytovania grantov v období 2008 – 2012 v rámci druhého programu zdravia (2008 – 2013), úspešné ukončenie rokovaní o grantoch v rámci výziev na predkladanie návrhov v roku 2013 vrátane projektov, konferencií, prevádzkových grantov a spoločných opatrení. V roku 2013 riadil výzvy na predkladanie návrhov, granty a zákazky pridelené v rámci výziev na predkladanie návrhov a na predkladanie ponúk v roku 2008 v rámci programu pre spotrebiteľov na obdobie 2007 – 2013, projekty zadané na základe výzvy na predkladanie ponúk v rokoch 2007, 2008 a 2009 v rámci opatrení v oblasti potravinovej bezpečnosti. 2. Plán práce týkajúci sa programu zdravia — Prvá výzva na predkladanie návrhov v roku 2013 začala 20. decembra 2012 a skončila 22. marca 2013. Bola uverejnená v Úradnom vestníku Európskej únie (2) a na internetovej stránke EAHC (3) a Europa. — Návrhy projektov: Na financovanie bolo odporučených 9 návrhov z 52 technicky hodnotených návrhov projektov (17,3 %) (s výnimkou rezervného zoznamu) s celkovým navrhovaným spolufinancovaním EÚ vo výške 1 2 2 43 354 EUR. — Návrhy konferencií: Na financovanie bolo odporučených 11 zo 46 technicky hodnotených návrhov konferencií (24 %).Táto suma predstavuje navrhované spolufinancovanie EÚ vo výške 7 19 758 EUR. — Návrhy prevádzkových grantov: Na financovanie bolo odporučených 20 zo 44 technicky hodnotených návrhov prevádzkových grantov (45,4 %). Táto suma predstavuje navrhované spolufinancovanie EÚ vo výške 5 2 93 430 EUR. — Spoločné opatrenia: Všetkých päť predložených návrhov spoločných opatrení bolo odporučených na spolufinancovanie EÚ vo výške 1 3 5 72 397 EUR. — Pre projekty, prevádzkové granty a konferencie boli vypracované rezervné zoznamy. Na rezervný zoznam boli umiestnené 4 žiadosti k projektom. Spolu to predstavuje navrhované spolufinancovanie EÚ vo výške 4 8 15 524 EUR. Pokiaľ ide o konferencie, bol vypracovaný rezervný zoznam s 3 návrhmi (vo výške 2 75 934 EUR) a v prípade prevádzkových grantov obsahuje rezervný zoznam 4 návrhy so spolufinancovaním v sume 4 25 280 EUR. — V roku 2013 bolo uverejnených 13 otvorených verejných súťaží vrátane 2 pre rámcové zmluvy a 13 žiadostí o poskytnutie služieb. — Keďže väčšina zmlúv bola podpísaná koncom roka 2013, práca v súvislosti s týmito zákazkami začala ku koncu roka. EAHC usporiadala úvodné stretnutie ku každej zákazke a dôsledne sledovala realizáciu v koordinácii s GR SANCO. 3. Plán práce programu pre spotrebiteľov — V roku 2013 bola agentúra poverená vykonávaním častí (ročného) plánu práce pre spotrebiteľov, začala 8 výziev na predkladanie návrhov a 21 postupov verejného obstarávania. — Agentúra udelila 56 grantov na výmenu úradníkov medzi príslušnými orgánmi členských štátov, ktoré úradníkom zodpovedným za vynucovacie práva umožnili podeliť sa o skúsenosti a poznatky z vykonávania smernice 2001/95/ES o všeobecnej bezpečnosti výrobkov a nariadenia (ES) č. 2006/2004 o spolupráci v oblasti ochrany spotrebiteľa — Cieľom grantu udeleného na vykonávanie spoločných opatrení vyplývajúcich zo smernice o všeobecnej bezpečnosti výrobkov bola výmena a vykonávanie osvedčených postupov medzi príslušnými orgánmi zúčastnených členských štátov a zlepšovanie cezhraničnej spolupráce. — Po pristúpení Chorvátska do EÚ podpísala agentúra prvý grant na podporu činností, ktoré má vykonávať Európske spotrebiteľské stredisko (ECC) v Chorvátsku. — Agentúra uzavrela zmluvu o poskytnutí služieb, na základe ktorej sa poskytuje podporný mechanizmus pre sieť ECC na zlepšenie jej viditeľnosti a dosahu kolektívnej práce ECC. Súčasťou služby je i vypracovanie kvalitných štandardov, ktoré pomôžu ECC zmerať jej výkonnosť v porovnaní s vopred stanovenými ukazovateľmi. — Agentúra začala viaceré postupy verejného obstarávania na podporu cieľa bezpečnosti spotrebiteľov; výsledkom požadovaných služieb bola koncepcia a potvrdenie (podľa pravidiel ISO) grafických symbolov, ktorými sa vyjadrujú niektoré informácie o bezpečnosti alebo varovania v prípade výrobkov určených deťom, produktov na uľahčenie spánku, relaxácie, hygieny a kŕmenia detí. — Štúdia o spaľovaní bez použitia paliva poháňaného alkoholom v krboch zameraná na určenie vplyvov emisií na kvalitu ovzdušia vo vnútornom prostredí cez laboratórne experimenty. — V roku 2013 boli dohodnuté dva súbory opatrení s ohľadom na spoluprácu v oblasti ochrany spotrebiteľa. Prvý súbor opatrení bol zameraný na presadzovanie predpisov Spoločenstva v oblasti nekalých zmluvných podmienok v spotrebiteľských zmluvách (smernica 93/13/EHS o nekalých zmluvných podmienkach v spotrebiteľských zmluvách – smernica o nekalých zmluvných podmienkach). Opatrenie má za cieľ zabezpečiť jednotnejšie chápanie smernice o nekalých zmluvných podmienkach a umožniť zlepšenú výmenu informácií medzi príslušnými orgánmi. Druhý súbor opatrení sa zameriava na vybudovanie a rozvoj siete internetových výskumníkov, čím sa podporí vytvorenie internetových laboratórií v príslušných orgánoch členských štátov EÚ. — Agentúra v roku 2013 podpísala osobitné dohody o grante s Európskou organizáciou spotrebiteľov (Bureau Européen des Unions de Consommateurs – BEUC) a Európskym združením pre koordináciu zastúpenia spotrebiteľov v procesoch štandardizácie (Association européenne pour la coordination de la représentation des consommateurs dans la normalisation – ANEC). — Spolufinancovanie BEUC bude prínosom z hľadiska ďalšieho presadzovania záujmov európskych spotrebiteľov v politickom procese EÚ ako kupujúcich alebo používateľov tovarov a služieb. — Finančná podpora pre ANEC zabezpečí zastúpenie a obhajobu záujmov spotrebiteľov v procese štandardizácie a certifikácie. 4. Plán práce týkajúci sa iniciatívy Lepšia odborná príprava pre bezpečnejšie potraviny (Better Training for Safer Food – BTSF) — Agentúra začala 26 postupov verejného obstarávania, ktorých výsledkom bolo podpísanie 29 zmlúv o poskytnutí služieb v roku 2013. Prostredníctvom týchto zmlúv sa budú poskytovať služby zamerané na organizovanie kurzov odbornej prípravy na vyškolenie zamestnancov členských štátov EÚ a vnútroštátnych orgánov kandidátskych krajín a krajín ENP a EZVO, ktoré sa podieľajú na oficiálnych kontrolných činnostiach. — Cieľom školenia je oboznamovať účastníkov školení so všetkými aspektmi práva EÚ v oblastiach týkajúcich sa potravinárstva a zabezpečiť, aby sa kontroly vykonávali jednotnejším, objektívnejším a primeranejších spôsobom vo všetkých členských štátoch. Tieto vzdelávacie kurzy sa budú týkať širokej škály právnych predpisov v oblasti potravinárstva, od dobrých životných podmienok zvierat po analýzu nebezpečenstva a kritických kontrolných bodov (HACCP), od spermy, vajíčok a embryí po hodnotenie rizík a od zdravia rastlín po veterinárne lieky. — Pomocou dodatočného programu BTSF súvisiaceho s tretími krajinami, programu financovaného z rozpočtu GR DEVCO a GR TRADE, sa usporiada aj vzdelávací kurz v tretích a rozvojových krajinách na účely oboznámenia úradníkov z tretích krajín, ktorí sú zapojení do kontroly potravín, so štandardmi EÚ a požiadavkami na dovoz. Podľa plánu bude vyškolených 2 100 úradníkov z tretích krajín. — So zreteľom na mieru vyškolených účastníkov za rok iniciatíva BTSF dosiahla stabilné tempo približne 6 0000 účastníkov, ako bolo naplánované na začiatku, pokiaľ ide o účastníkov z členských štátov. Celková spokojnosť dosiahla cielených 85 %, pričom viac než 90 % účastníkov vyhodnotilo získané vedomosti ako užitočné.